**Ogres novada pašvaldības saistošo noteikumu Nr.4/2023 “Par Ogres novada pašvaldības 2022.gada 31.marta saistošo noteikumu Nr.11/2022 “Kārtība, kādā izglītojamos reģistrē uzņemšanai un uzņem Ogres novada pašvaldības vispārējās vidējās izglītības iestāžu 10.klasēs” atzīšanu par spēku zaudējušiem”**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saskaņā Pašvaldību likuma 4.panta pirmās daļas 4.apakšpunktu, pašvaldības autonomā funkcija ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību.  Izglītības un zinātnes ministrijas 2021. gada 7. janvāra ziņojumā Ministru kabinetam “Par vispārējās vidējās izglītības iestāžu tīkla izvērtējumu” analizētas iespējas pašvaldībām savā teritorijā esošajās izglītības iestādēs nodrošināt skolēnu interesēm atbilstošu un kvalitatīvu izglītību. Norādīts, ka nepieciešama gan atbilstoša mācību vide un materiāltehniskais nodrošinājums, gan iespēja piesaistīt augsti kvalificētus pedagogus un atbalsta personālu. Sevišķi akcentēta izglītības iestāžu tīkla sakārtošana, veidojot izglītības iestādes ar optimālu izglītojamo skaitu, tādējādi lietderīgi izmantojot izglītības jomai piešķirto finansējumu.  Ogres novada pašvaldības domei pieņemot attiecīgus lēmumus, 2023./2024. mācību gadā 10. klasēs izglītojamos plānots uzņemt 4 Ogres novada pašvaldības izglītības iestādēs, līdz ar to secināts, ka nav lietderīgi noteikt vienotu kārtību izglītojamo reģistrēšanai un uzņemšanai 10. klasē Ogres novada pašvaldības vispārējās vidējās izglītības iestādēs. |
| 1. Fiskālā ietekme uz pašvaldības budžetu | Nav. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Nav. |
| 1. Ietekme uz administratīvajām procedūrām un to izmaksām | Nav. |
| 1. Ietekme uz pašvaldības funkcijām un cilvēkresursiem | Katra izglītības iestāde noteiks savu kārtību izglītojamo uzņemšanai izglītības iestādes 10. klasē, nepieciešamības gadījumā izstrādājot iekšējos noteikumus par izglītojamo uzņemšanu 10. klasēs un saskaņojot tos ar Ogres novada Izglītības pārvaldi. |
| 1. Informācija par izpildes nodrošināšanu | Nav. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Nav. |
| 1. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par noteikumu projektu un dotu iespēju izteikt viedokli, Saistošie noteikumu projekts no 2023. gada 9. februāra līdz 2023. gada 23.februārim tika publicēts Pašvaldības interneta vietnē www.ogresnovads.lv sadaļas “Sabiedrības līdzdalība”, apakšsadaļā "Saistošo noteikumu projekti". Viedokļa noskaidrošanas periodā no iedzīvotājiem priekšlikumi vai viedoklis par Saistošo noteikumu projektu netika saņemts |

Domes priekšsēdētājs E.Helmanis